गोरखपुर. शादी का झांसा देकर युवती को प्रेग्नेंट करने वाले युवक ने अब शादी से इनकार कर दिया है। प्रेग्नेंट युवती ने जब शादी का दबाव बनाया, तो आरोपी ने उसके कैरेक्टर पर सवाल उठाए। विक्टिम ने डीएम-एसपी से कार्रवाई की गुहार लगाई है।
क्या है मामला?
खोराबार इलाके के डांगीपार की एक युवती कैंट इलाके के रुस्तमपुर में किराए के मकान में रहकर ब्यूटी पार्लर में काम करती है। इसके पहले वह महेवा में अमरूद मंडी के पास स्थित एक हॉस्पिटल में नर्सिंग अस्सिस्टेंट का काम करती थी। युवती का आरोप है कि नर्सिग होम में काम करने वाले सहजनवां के युवक संजय ने उससे शादी का झांसा देकर फिजिकल रिलेशन बनाए। माता-पिता ने युवक के बारे में छानबीन कराई तो पता चला कि वह पहले से शादीशुदा है। उसने बताया कि पहली पत्नी से उसका तलाक का मुकदमा चल रहा है। तलाक होते ही वह उससे शादी कर लेगा। इस बीच शादी का झांसा देकर युवक ने उसके साथ कई बार रिलेशन बनाए। मई में वह प्रेग्नेंट हो गई।
जबरन कराया अबॉर्शन
युवक ने उसका जबरन गर्भपात करा दिया। 23 अक्टूबर को युवक उसे रेलवे स्टेशन स्थित गेस्ट हाउस ले गया। वहां शादी का झांसा देकर फिर से रिलेशन बनाए। इस दौरान वह दोबारा प्रेग्नेंट हो गई। इस बीच उसका पहली पत्नी से तलाक भी हो गया। इसके बाद युवती ने शादी का दबाव बनाया, तो युवक ने शादी करने से इनकार कर दिया। युवक ने उसके कैरेक्टर पर भी सवाल उठाए।
डीएम-एसएसपी से मदद की गुहार
परेशान होकर विक्टिम ने गोरखपुर डीएम रंजन कुमार और एसएसपी लव कुमार से शिकायत दर्ज कराई। अधिकारियों ने मामले को गंभीरता से लिया है। एसएसपी लव कुमार ने मामले की जांच कैंट पुलिस को सौंपी है। कैंट प्रभारी श्याम लाल यादव ने कहा कि अभी तहरीर नहीं मिली है। इसके मिलते ही मुकदमा दर्ज कर आरोपी के खिलाफ कार्रवाई की जाएगी।
hin_Deva hin_Deva hin_Deva hin_Deva hin_Deva bho_Deva hin_Deva